laion/Wikipedia-Exotic huggingface dataset:
רבקה אוקסמן

רבקה אוקסמן (נולדה ב-1950) היא אדריכלית וחוקרת בתחום אדריכלות ישראלית. היא מכהנת כפרופסור בטכניון. אוקסמן היא בתו של המהנדס פרופ' יוסף (יוסקה) אידלמן. היא סיימה את לימודי התיכון בבית הספר הריאלי בחיפה, כשאת השכלתה המקצועית רכשה בטכניון, בו למדה אדריכלות וסיימה עם תואר באדריכלות ותכנון עירוני. עם סיום הלימודים המשיכה במחקר והוראה והתמקדה בתאוריית אדריכלות, מחקר העיצוב, השפעת עולם הדיגיטלי על אדריכלות מודרנית והשפעת דרישות לשימור הסביבה על אדריכלות. במהלך עבודתה בטכניון היא התקדמה לתואר פרופסור והייתה סגן דיקאן הפקולטה לאדריכלות. בנוסף לטכניון לימדה אוקסמן באוניברסיטת סטנפורד וביצעה מחקרים עם חוקרי המכון הטכנולוגי של מסצ'וסטס והמכון הטכנולוגי של מסצ'וסטס. בעקבות עיסוקיה התקבלה ל"אגודת מחקר העיצוב" שמרכזה בלונדון ופעלה כעורך של ירחון Design Studies. במשותף עם בעלה רוברט אוקסמן ערכו מהדורה מיוחדת של ירחון Architectural Design שהייתה מוקדשת לאדריכלות מודרנית. בשנת 2014 הם פרסמו את הספר Theories of the Digital in Architecture. רבקה אוקסמן התחתנה עם אדריכל ופרופסור בטכניון רוברט אוקסמן ולזוג שתי בנות: נרי אוקסמן וקרן. מדיה וקבצים בנושא רבקה אוקסמן בוויקישיתוף רבקה אוקסמן, ברשת החברתית LinkedIn רבקה אוקסמן, באתר גוגל סקולר פרסומים מדעים של רבקה אוקסמן
בשנייטלק

בשנייטלק (בהונגרית: Besenyőtelek) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בבשנייטלק מספר התושבים נמצא בירידה. כך, בשנת 1990 חיו בכפר 2,819 תושבים ובשנת 2021 רק 2,560 תושבים. האזור מיושב מהמאה ה-13, הוא מוזכר לראשונה בתעודות משנת 1278 ומאז הוא מיושב לסירוגין. יהודים חיו בבשנייטלק במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא בשנייטלק בוויקישיתוף אתר האינטרנט הרשמי של בשנייטלק נתוני הכפר באתר הלמ"ס ההונגרי תיעוד יהודי בשנייטלק שנרצחו בשואה מפקדי האוכלוסין של יהודי הונגריה, 1993
סגן הקנצלר (גרמניה)

סגן הקנצלר של הרפובליקה הפדרלית של גרמניה, או בקיצור: סגן קנצלר גרמניה (בגרמנית: Vizekanzler der Bundesrepublik Deutschland), הוא השני בדירוג חברי הקבינט של גרמניה ומשמש גם כשר האוצר הפדרלי. על פי החוקה, מקובל שהתואר ניתן לשר הגדול שמספק השותף הקואליציוני (הקטן יותר). בפוליטיקה היומיומית, להיות סגן קנצלר זה יותר תואר כבוד. סגן הקנצלר רשאי לעמוד בראש ישיבות הממשלה כאשר הקנצלר נמצא בחו"ל. תפקידו של סגן הקנצלר הוא להשתמש בסמכויות החוקתיות הספציפיות של הקנצלר במקרה שהקנצלר אינו מסוגל למלא את תפקידו. תחליפים מסוג זה מעולם לא נעשה בהם שימוש בהיסטוריה של גרמניה. סגן קנצלר גרמניה הנוכחי הוא רוברט האבק והוא מכהן בתפקיד החל מ-8 בדצמבר 2021. הקבינט הגרמני מורכב מהקנצלר והשרים הפדרליים. על פי חוק היסוד (סעיף 69.1), הקנצלר ממנה את אחד השרים כסגן ראש הממשלה. בניגוד למינוי שר בממשלה, אין צורך במינוי רשמי של הנשיא. המינוי הוא סמכות בלעדית של הקנצלר. הקנצלר חופשי תאורטית לבחור את סגנו. אף על פי כן, ממשלה גרמנית מבוססת בדרך כלל על קואליציה של שתי מפלגות או יותר, והקנצלר נותן את התואר לשר של מפלגת הקואליציה השנייה בגודלה בהמלצת הנהגת המפלגה. ניתן להתייחס לסגן הקנצלר הגרמני כמקביל לסגן ראש ממשלה במערכות פרלמנטריות אחרות. בניגוד לתפקיד סגן הנשיא במערכות נשיאותיות של ממשלות, סגן הקנצלר הגרמני אינו היורש האוטומטי במקרה שקנצלר מכהן יעזוב לפתע את תפקידו. קבינט גרמני קיים רק כל עוד הקנצלר הנוכחי מכהן. סיום כהונתו של קנצלר בתפקיד (בין אם על ידי מוות או התפטרות או בפגישה ראשונה של בונדסטג שנבחר לאחרונה) מסיים אוטומטית את כהונתו של כל שר. אם זה יקרה, נשיא גרמניה ממנה את הקנצלר לשעבר או, אם זה לא אפשרי, את אחד משרי הממשלה לשעבר (לא בהכרח, אבל ככל הנראה את סגן הקנצלר לשעבר) כממלא מקום הקנצלר, עד שהפרלמנט יבחר קנצלר חדש. כאשר ב-1974 התפטר הקנצלר וילי ברנדט וסירב להישאר בתפקידו עד בחירת יורשו, הנשיא גוסטב היינמן הבטיח תקדים מקביל ומונה לסגן-קנצלר לשעבר, ולטר של כממלא מקום הקנצלר. חוק היסוד אינו קובע מי ימלא את סמכויותיו ותפקידיו של הקנצלר, אם הן הקנצלר והן הרמטכ"ל לא יוכלו לעשות כן. תקנון הנוהל של הקבינט הגרמני קובע כי בהיעדר שני נושאי המשרה ישיבות הקבינט ינוהלו על ידי חבר קבינט שיועד לכך על ידי הקנצלר או סגן הקנצלר או, אם ייעוד כזה לא התקיים או אם המיועד אינו מסוגל לעשות זאת, על ידי חבר הקבינט הנוכחי בעל החברות הבלתי פוסקת הארוכה ביותר בממשלה הפדרלית. עם זאת, לא ברור אם הוראה זו משתרעת על סמכויות אחרות של משרד הקנצלר. במומחיות שהוציא השירות המדעי של הבונדסטאג ב-2014, הדעה המשפטית היא שזה המצב. קנצלר גרמניה קנצלר אוסטריה פוליטיקה של גרמניה היסטוריה של גרמניה נשיא גרמניה
אגרפרמוש

אגרפרמוש (בהונגרית: Egerfarmos) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם באגרפרמוש מספר התושבים נמצא בירידה. כך, בשנת 1990 חיו בכפר 710 תושבים ובשנת 2021 רק 703 תושבים. האזור מיושב מהמאה ה-13, הוא מוזכר לראשונה בתעודות משנת 1261 ומאז הוא מיושב לסירוגין. יהודים חיו באגרפרמוש במאה ה-18 ובמאה ה-19. החל משנת 1885 היו יהודי הכפר כפופים לקהילת מזקבשד. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא אגרפרמוש בוויקישיתוף אתר האינטרנט הרשמי של אגרפרמוש נתוני הכפר באתר הלמ"ס ההונגרי תיעוד יהודי אגרפרמוש שנרצחו בשואה מפקדי האוכלוסין של יהודי הונגריה, 1993
Knebel

Knebel (נהגה קנייבל; בעברית: מחסום פה או גאג) הוא שיר של הסופרגרופ לינדמן. השיר יצא לאור ב-1 בנובמבר 2019 כסינגל השלישי מתוך אלבומם השני, "F & M". את השיר כתבו והלחינו טיל לינדמן ופיטר טגארטן. הקליפ לשיר עלה לשירות הזרמת הווידאו יוטיוב ב-2 בנובמבר. טיל לינדמן - שירה ועיבוד פיטר טגארטן - נגינה ועיבוד קלמנס ויירס - עיבוד השיר מתחיל כבלדה מלודית ושקטה, כעין שיר עם מלווה בגיטרה קלאסית בלבד. בתחילת השיר מדבר המספר בשיר על אהבותיו הפשוטות, השמש, הים, העצים וכן הלאה, ובתפנית חדה מציין שהוא אוהב את האישה נשואת השיר כשפיה חסום במחסום פה. הוא ממשיך ומתאר אהבות לטבע, מציין שהוא אינו אוהב בני אדם וחוזר על אהבתו לנשואת השיר כשפיה חסום. במהלך הפזמון הראשון מציין המספר שהחיים קשים ומייחל שיהיו פשוטים יותר, תוהה אם יש סיבה לכל, ומסיים שוב באמירה לפיה נשואת השיר שקטה מאוד כשפיה חסום. הבית השני מדבר על אהבתו של המספר לנשים רזות, על אהבתו לאמה של נשואת השיר וחוסר חיבתו לאביה, על סלידתו מילדים ועל אהבתו לנשואת השיר כשפיה חסום. הוא מוסיף שהוא אוהב את בכיה, מספר על יחסי אהבה-שנאה עם עצמו, על לבו השבור ועל נשמתו הפצועה ומסיים בציון מבטה של נשואת השיר עליו כשפיה חסום. בפזמון השני מציין שוב המספר שהחיים קשים ועצובים, מייחל שיהיו פשוטים יותר ומסיים באמירה לפיה העולם אינו מסתובב סביב נשואת השיר ולמעשה שום דבר אינו מסתובב סביבה מאחר שפיה חסום. בשלב זה משתנה לחלוטין סגנונו המוזיקלי של השיר, והופך לשיר מטאל. המספר צורח מספר פעמים עד כמה הוא שונא את נשואת השיר, ומסיים בחזרה על המסר המופיע בפזמון החוזר. יום לאחר צאת הסינגל, יצא הווידאו קליפ שליווה את השיר. הקליפ מציג את לינדמן וטגארטן כזוג ספק אסירים נמלטים וספק סוחרי נשים, המלווים אישה עירומה קשורה בשלשלאות בביצות. בשלב מסוים עובר הקליפ לבניין מוצף, כשהפעם לינדמן עצמו קשור בשלשלאות והאישה העירומה הופכת לשובה. במהלך הקליפ מוצג לינדמן כשהוא מבצע בשבויה/שובה מין אוראלי בעודה מדממת במהלך הווסת, אוכל צלופח חי ונראה שאף את האישה עצמה, שנמלטת מהמקום כשהיא שוחה כבת ים. הקליפ הופץ ביוטיוב במתכונתו המקורית לזמן קצר, ולאחר דקות ספורות נערך כשהפעם מוצגת שקופית שחורה שעליה המילה "Censored" ("צונזר") בכל החלקים בקליפ בהם מופיעים עירום או קיום יחסי מין והתעללות בבעלי חיים. הקליפ המקורי הועלה עד מהרה לשירותים אחרים כמו Reddit, Vimeo ואחרים. מספר אתרים הגדירו את הקליפ כקשה במיוחד לצפייה, ואף כ"קליפ המזעזע ביותר בתולדות המין האנושי". בתחילתו, נשמע השיר כמו שיר עם שקט ואקוסטי הכולל שירה שקטה יחסית וגיטרה קלאסית בלבד. בדקה 2:17, באמצע קטע אקוסטי אופייני לשיר, שנשמע כפזמון החוזר הרגיל שהופיע עד אז מספר פעמים, הופך השיר במפתיע וללא כל הכנה לשיר מטאל מהיר הכולל צרחות, גיטרות דיסטורשן ושפה קשה. מעריצים רבים העלו סרטונים שבהם צילמו את עצמם או אחרים כשהם מאזינים לשיר בפעם הראשונה, ומתעדים את ההפתעה כשמגיעה התפנית הקיצונית בסגנונו המוזיקלי של השיר. באתר Reddit שאליו הועלה גם הקליפ הלא מצונזר מיד לאחר שצונזר ביוטיוב, החלו מופצים ממים רבים המתארים את ההפתעה בדימויים אלימים שונים כמו ירי, מכות וכן הלאה. ממים דומים הופצו גם באתרים אחרים. מידע על הסינגל "Knebel" באתר מיוזיק בריינז מידע על היצירה "Knebel" באתר Discogs מילות השיר "Knebel" באתר Genius סרטון השיר "Knebel" באתר יוטיוב מידע על השיר "Knebel" באתר ספוטיפיי השיר Knebel, בשירות הזרמת המוזיקה "ספוטיפיי" Alice Pattillo, Lindemann release most NSFW video in human history, November 04, 2019, Metal Hammer Magazine
שאנן

האם התכוונתם ל... שאנן - המכללה האקדמית הדתית לחינוך – מכללה אקדמית לחינוך בחיפה "שאנן – כתב עת רב תחומי לעיון ולמחקר" – אחד מכתבי העת שמוציאה המכללה אישים אברהם שאנן (1919–1998) – היה פרופסור לספרות, עיתונאי ועורך ישראלי שרי שאנן (יליד 1955 לערך) – אל"ם במיל' בצה"ל, סמנכ״ל בכיר במטה אלביט שאנן סטריט (יליד 1971) – מוזיקאי, תסריטאי ואיש טלוויזיה ישראלי נווה שאנן (פירושונים)
Hands Up (שיר של צ'רי בולט)

Hands Up (בקוריאנית: 무릎을 탁 치고; בעברית: ידיים למעלה) הוא שיר של להקת הבנות הדרום קוריאנית צ'רי בולט. השיר פורסם דיגיטלית ב-11 בפברואר 2020, על ידי FNC אנטרטיינמנט. זהו הסינגל הראשון שלא השתתפו בו חברות הלהקה לשעבר קוקורו, מירה ולינלין, לאחר שעזבו את הלהקה ב-13 בדצמבר 2019, והסינגל השלישי שלהן בסך הכל. ב-28 בינואר נחשף כי הלהקה תפרסם ב-11 בפברואר את הסינגל הדיגיטלי הראשון שלה, "Hands Up", בסימן החזרה הראשונה של הלהקה לאחר עזיבתן של מירה, קוקורו ולינלין בדצמבר 2019. ב-4 בפברואר וב-5 בפברואר פורסמו תמונות קונספט של כל אחד מחברות הלהקה. הטיזר לקליפ פורסם ב-10 בפברואר, ויום לאחר מכן, ב-11 בפברואר, פורסם הקליפ המלא במקביל ליציאת הסינגל. "Hands Up" הוא שיר טראפ אנרגטי ודאנס, המסמפל את הלחן ליצירה "Für Elise" מאת לודוויג ואן בטהובן, הנמשכת לאורך כל השיר. ג'ימין, חברה בחברת התקליטים ומנהיגת AOA לשעבר, לקחה חלק בכתיבת השיר. ב-11 בפברואר, ערכה הלהקה הופעה חיה ב-YES24 לייב הול שבגוונגג'ין-גו, סיאול, בה ביצעה את הסינגל. הלהקה החלה לקדם את "Hands up" ב-13 בפברואר. הן ביצעו לראשונה את השיר ב-M Countdown של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS. "Hands Up" דורג לראשונה במקום ה-11 במצעד שירי העולם הדיגיטליים של בילבורד, והיה לכניסה השנייה והגבוהה ביותר של הלהקה במצעד זה. בנוסף, הגיע השיר למקום ה-99 בקיי-פופ הוט 100, והיה לשיר הראשון של הלהקה שנכנס למצעד זה. סרטון השיר "Hands Up" באתר יוטיוב מידע על השיר "Hands Up" באתר ספוטיפיי האן סונג-הו, קים דו-הון, לי סאנג-הו, שין ג'י-מין "FNC 측 "체리블렛 미래-코코로-린린과 계약해지, 7인조 재편"(공식입장 전문)". Naver (בקוריאנית). נבדק ב-9 בדצמבר 2021. {{cite web}}: (עזרה) '7인조 재정비' 체리블렛, 2월 11일 컴백..'아육대' 화제성 잇는다 '컴백' 체리블렛, 신곡 '무릎을 탁 치고(Hands Up)' 감상 포인트 셋 "무릎을 탁 치고 (Hands Up)". www.melon.com (בקוריאנית). נבדק ב-2020-06-22. ‘블렛 패치’ 장착한 체리블렛, 색다른 변화에 ‘무릎을 탁 치고’(종합) 체리블렛, 상큼한 인사
ג'ליל וייט

ג'ליל אחמד וייט (באנגלית: Jaleel Ahmad White; נולד ב-27 בנובמבר 1976 בקליפורניה שבארצות הברית) הוא שחקן אמריקאי, אשר התפרסם בזכות תפקידו כסטיב ארקל בסדרה "אריזה משפחתית", בין השנים 1989–1998. ידוע גם בשל דיבוב סוניק הקיפוד בסדרות הטלוויזיה הראשונות המבוססות על המשחקים. וייט נולד בפסדינה, קליפורניה למייקל וויט, רופא שיניים ולגייל וייט, עקרת בית. וייט הופיע לראשונה בטלוויזיה בפרסומת לקלוגס לאחר שמורה בבית ספרו שכנע את הוריו המסויגים לקחת את בנם לאודישנים. תפקידו הראשון בטלוויזיה היה בסדרה "Charlie and Company". לאחר מכן הוא הופיע בסדרות: "משפחת ג'פרסון", "Good Morning, Miss Bliss" ו-"Camp Cucamonga" (בו השתתפו גם צ'אד אלן וג'ניפר אניסטון). בגיל 12, לאחר שהופיע בפרסומת למשחק וידאו, קיבל וייט את דמותו של סטיב ארקל בסדרה "אריזה משפחתית". תחילה, מטרתה של הדמות הייתה כהופעת אורח, אך בעקבות הצלחתה הפך וייט לשחקן הראשי בסדרה. בנוסף, הוא שיחק בסדרה דמויות נוספות של משפחת ארקל, ואף כתב מספר פרקים בהיותו בן 19 בלבד. במהלך שנות שידור התוכנית, הופיע וייט בתפקידי אורח כ"סטיב ארקל" בסדרות: "צער גידול בנות", "אבא חורג, אמא חורגת" ו"מיגו". כאשר בוטלה הסדרה ב-1998, סיפר וייט בראיון כי אינו מעוניין לשחק את דמותו של ארקל יותר. בעקבות הצלחת הדמות היה קשה לוייט לקבל תפקידים אחרים כיוון שדבקה בו ה"תווית" של סטיב ארקל. ב-1999, וייט חזר למרקע בקומדיית המצבים "בוגרים", הסדרה, ששודרה ברשת UPN (בארץ בערוץ 3), עסקה בבחור צעיר שמתמודד לראשונה עם החיים כאדם בוגר. וייט גם כתב והפיק מספר פרקים. הסדרה לא משכה קהל רב ובוטלה לאחר עונה אחת. בנוסף באותה שנה דיבב וייט את דמותו של מרטין לותר קינג בסרט האנימציה "Our Friend, Martin". וייט גם דיבב את דמותו של סוניק הקיפוד. ב-2001, סיים וייט לימודי תואר ראשון בקולנוע וטלוויזיה באוניברסיטת קליפורניה. לאחר מכן הוא המשיך להופיע בתפקידים קטנים בקולנוע. ב-2006 שיחק בסרט "שואפים גבוה". בשנת 2011 שיחק בסרט הילדים "חופשת הקיץ של ג'ודי מודי" בכיכובה של הת'ר גראהם. בשנת 2019 גילם את אריק בסדרת הטלוויזיה הקומית של נטפליקס "משפחה אחת". וייט אב לבת, סאמאיה אשר נולדה בשנת 2009 מחברתו לשעבר בריג'יט הארדי. במאי 2024 נישא לחברתו מזה כמה שנים, ניקולטה רוהל. מדיה וקבצים בנושא ג'ליל וייט בוויקישיתוף אתר האינטרנט הרשמי של ג'ליל וייט ג'ליל וייט, ברשת החברתית אקס (טוויטר) ג'ליל וייט, במסד הנתונים הקולנועיים IMDb (באנגלית) ג'ליל וייט, באתר AllMovie (באנגלית) ג'ליל וייט, באתר Rotten Tomatoes (באנגלית) ג'ליל וייט, במסד הנתונים הקולנועיים KinoPoisk (ברוסית)
נקודת פרוספקט (אנטארקטיקה)

נקודת פרוספקט (באנגלית: Prospect Point) היא לשון יבשה בקצה המערבי של חצי האי ולינגראד, באזור חוף גרהאם שבארץ גרהאם, בחוף המערבי של חצי האי האנטארקטי שבאנטארקטיקה. הנקודה מהווה אחת מגבולות פתחו של מפרץ הולטדאל. חצי האי ממוקם 4 קילומטרים מדרום לראש פרין, ובסמוך ממזרח לאיי פיש. הנקודה מופתה באופן גס על ידי המשלחת הבריטית לארץ גרהם (BGLE), אשר חקרה את אנטארקטיקה בין השנים 1937–1934, בפיקודו של ג'ון רידוך ריימיל. הנקודה צולמה מהאוויר על ידי האנטיג אירוסרוויירס בע"מ אשר צילמה את האזור בקיץ האנטארקטי 1956–1957. שם הנקודה הוצע בשנת 1957 על ידי אי. פ. ארוסמית' (E. P. Arrowsmith), מושל איי פוקלנד באותה עת. נקודת פרוספקט הייתה המיקום של תחנת המחקר הבריטית תחנה J ומאוחר יותר כונתה פנולה (Penola). התחנה פעלה בין ה-2 בפברואר 1957 ל-23 בפברואר 1959 והחוקרים ששהו בתחנה ביצעו סקרים גאולוגיים. מבני התחנה פורקו באפריל 2004. נקודת פרוספקט באתר הסקר הגאולוגי של ארצות הברית נקודת פרוספקט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע על תחנה ג'יי, באתר הסקר האנטארקטי הבריטי
ג'ורדן קולסון

ג'ורדן קולסון (באנגלית: Jordan Coulson; נולד ב-11 באפריל 1993) הוא שחקן אנגלי הידוע בעיקר בזכות משחקו של קווין בסדרת הטלוויזיה של סטיבן פוליאקוף "Summer of Rockets". קולסון החל את הקריירה לאחר שסיים את לימודיו בתיכון. הפריצה הגדולה של ג'ורדן הגיעה כאשר במאי הליהוק של הסרט "איש הזאב" הגיע לבית הספר לדרמה בלונדון, (Pineapple Performing Arts School), בבעלות אמו מגי, חיפש מישהו לגלם את התפקיד של ילד הזאב. היה זה קולסון הצעיר שנבחר. בשנה לאחר מכן גילם תלמיד בבית גריפינדור בבית הספר הוגוורטס בסרט "הארי פוטר ואוצרות המוות - חלק 2", אך ללא קרדיט על משחקו. משנת 2012 עד 2014 שיחק בתפקיד חוזר בקומדיית המצבים הבריטית "Meet The Adebanjos". בשנתיים לאחר מכן הופיע בתפקידי אורח מעת לעת בסדרות טלוויזיה רבות בהן: "Hetty Feather", "איסטאנדרס", "נפגעים", "המודיע", ו"חולה אהבה". בשנת 2019 הופיע בסדרת הטלוויזיה "Summer of Rockets". קולסון לוהק לתפקיד במיני סדרה "אדוני האוויר", בהפקת סטיבן ספילברג וטום הנקס. ג'ורדן קולסון, במסד הנתונים הקולנועיים IMDb (באנגלית) "Cradle to Grave Episode 2". BBC Online. נבדק ב-23 במרץ 2017. {{cite web}}: (עזרה) Kate Sole, Enfield teenager stars in The Wolfman, East London and West Essex Guardian Series, ‏3 בינואר 2010 Meet The Adebanjos Flora Carr, Meet the cast of Summer of Rockets, Radio Times, ‏2 במאי 2019 Flora Carr, Meet the cast of Summer of Rockets, Radio Times, ‏2 במאי 2019 "Spotlight". www.spotlight.com. נבדק ב-2021-08-07. "When BEFFTA Members Met The Adebanjos". Black Entertainment Film Fashion Television and Arts. נבדק ב-23 במרץ 2017. {{cite web}}: (עזרה) "Casualty Falling Series 28 Episode 42". BBC Online. נבדק ב-23 במרץ 2017. {{cite web}}: (עזרה) "JORDAN COULSON". spotlight.com. נבדק ב-23 במרץ 2017. {{cite web}}: (עזרה) "Cradle to Grave Episode 3". BBC Online. נבדק ב-23 במרץ 2017. {{cite web}}: (עזרה) "Lovesick Series 2, Episode 2 - Agata". נבדק ב-23 במרץ 2017. {{cite web}}: (עזרה) Dainty, Sophie (22 במרץ 2017). "EastEnders fans were left baffled by the sudden appearance of newcomer Tom last night Who is he and where did he come from?". דיגיטל ספיי. נבדק ב-23 במרץ 2017. {{cite web}}: (עזרה) "Spotlight". www.spotlight.com. נבדק ב-2021-08-07.
בנק ה-DNA היפני

בנק ה-DNA היפני הוא מאגר מידע ביולוגי שמאוחסנים בו רצפי DNA. הוא נמצא במכון הלאומי לגנטיקה במחוז שיזואוקה שביפן. בנוסף, הוא חלק מהארגון העולמי לשיתוף מאגרי מידע של רצפי נוקליאוטידים (אנ'). הוא משתף את המאגר שלו על בסיס יומי עם המעבדה האירופית לביולוגיה מולקולרית (אנ') שנמצאת במכון האירופי לביואינפורמטיקה (אנ') ועם GenBank אשר נמצא במרכז הלאומי למידע ביוטכנולוגי (NCBI), המהווה חלק מהספרייה הלאומית לרפואה של ארצות הברית. משום כך שלושת מאגרי המידע הללו יכילו אותו מידע בכל רגע נתון. בנק הדנ"א היפני החל לאסוף מידע גנומי בשנת 1987 והוא הבנק הגנומי היחיד ביבשת אסיה. אף על פי שהבנק מקבל את עיקר המידע הגנומי שלו ממחקרים יפנים, הוא יכול לקבל מידע מכל מדינה אחרת בעולם. הבנק הוקם על ידי משרד החינוך, התרבות, הספורט, המדע והטכנולוגיה היפני. לבנק יש מועצה מייעצת עולמית אשר מונה 9 אנשים בסך הכול, 3 אירופאיים, 3 יפניים ו-3 אמריקאים. מועצה זו מייעצת לבנק פעם בשנה במגוון נושאים: תחזוקה, התנהלות ותוכניות עתידיות. בנוסף עליהם, לבנק יש וועדה שיתופית עולמית לייעוץ במגוון נושאים טכנולוגיים על ידי שיתופי פעולה עולמיים עם מספר גורמים. המכז הלאומי למידע ביוטכנולוגי (NCBI) הספרייה הלאומית לרפואה של ארצות הברית אתר האינטרנט הרשמי של בנק ה-DNA היפני Y. Tateno, T. Imanishi, S. Miyazaki, K. Fukami-Kobayashi, N. Saitou, H. Sugawara, T. Gojobori, DNA Data Bank of Japan (DDBJ) for genome scale research in life science, Nucleic Acids Research 30, 2002-01-01, עמ' 27–30 doi: 10.1093/nar/30.1.27 Eli Kaminuma, Takehide Kosuge, Yuichi Kodama, Hideo Aono, Jun Mashima, Takashi Gojobori, Hideaki Sugawara, Osamu Ogasawara, Toshihisa Takagi, Kousaku Okubo, Yasukazu Nakamura, DDBJ progress report, Nucleic Acids Research 39, 2011-01-01, עמ' D22–D27 doi: 10.1093/nar/gkq1041 Y Tateno, T Gojobori, DNA Data Bank of Japan in the age of information biology., Nucleic Acids Research 25, 1997-01-01, עמ' 14–17 Aryal Nucleotide sequences database 22 February 2019 microbenotes.com accessed 26 March 2021
אין כעסקי השעשועים

אין כעסקי השעשועים (באנגלית: There's No Business Like Show Business) הוא סרט מוזיקלי אמריקאי משנת 1954 בבימויו של וולטר לאנג, עם אתל מרמן, דונלד אוקונור, מיצי גיינור ומרילין מונרו בתפקידים הראשיים. הסרט מתאר את קורותיה של משפחת בדרנים בשנים 1919 עד לתחילת מלחמת העולם השנייה. סיפורה אמור לייצג את האנרגיה, הנחישות והחוסן שמאפיינים את עולם עסקי השעשועים האמריקאי. המוזיקה וכל השירים בסרט הם של אירווינג ברלין שלא נכתבו במיוחד לסרט הזה אלא העלילה נרקמת סביבם. בסרט ביצועים מרהיבים של כמה משיריו המפורסמים של ברלין כמו "Alexander's Ragtime Band", "Puttin' On the Ritz","Heat Wave", ו"There's No Business Like Show Business" שנכתב למחזמר הנודע אנני אוקלי אשת לפידות בו שיחקה מרמן בתפקיד ראשי בברודוויי. פיבי והנרי אפרון היו מועמדים לפרס גילדת הכותבים של אמריקה לסרט מוזיקלי. ליונל ניומן היה מועמד לפרס אוסקר לפסקול המקורי הטוב ביותר. למר טרוטי היה מועמד לפרס אוסקר לסיפור הטוב ביותר. הסרט היה מועמד גם לפרס אוסקר לעיצוב התלבושות הטוב ביותר - צבע. העלילה היא על משפחת דונהיו, שחקנים, רקדנים וזמרים במופעי וודוויל. האם מולי (אתל מרמן), האב טרנס (דן דיילי) והילדים טים (דונלד אוקונור), קייטי (מיצי גיינור) וסטיב (ג'וני ריי). ההורים החלו להופיע כזוג ב-1919 ומאז גדלה המשפחה ומולי החליטה לשלוח את הילדים לבית ספר דתי כדי שיקבלו חינוך טוב אך הילדים לא אהבו את המקום וניסו לברוח משם עד שההורים החזירו אותם אליהם ועם השנים הם גדלו והחלו להופיע עם ההורים בתור "חמישיית דונהיו". הבן הצעיר סטיב עוזב את החמישייה מחליט לעבור לכנסייה ומתמנה לכומר צבאי. טים מתאהב בזמרת מתחילה, ויקטוריה (ויקי) פרקר (מרילין מונרו), מחזר אחריה ומזמין אותה להופיע במופע שלהם במיאמי והיא מבצעת של את "גל חום" (Heat Wave). ויקי עובר לניו יורק וטים וקייטי מצטרפים אליה להופעות אך היא מקבלת בקרירות את חיזוריו של טים. טים משתכר ונפצע בתאונת דרכים. מולי מחליפה אותו במופע ושרה ורוקדת עם קייטי את "מלח אינו מלח בלי כתובת קעקע". טרי מבקר את טים בבית חולים ומתפתח ביניהם ויכוח קשה שבסופו סוטר לו האב. טים נעלם מבית החולים וההורים מחפשים אחריו לשווא במשך שנה. לבסוף נערך מופע ענק בהיפודרום של ניו יורק בהשתתפות מיטב אמני הוודוויל. בהופעה משתתפת מולי בשיר "אין כעסקי השעשועים". טים מגיע בהפתעה ומתפייס עם ויקי וכל המשפחה המורחבת מבצעים לבסוף את "אין כעסקי השעשועים" בליווי להקה גדולה של רקדנים וזמרים. מדיה וקבצים בנושא אין כעסקי השעשועים בוויקישיתוף "אין כעסקי השעשועים", במסד הנתונים הקולנועיים IMDb (באנגלית) "אין כעסקי השעשועים", באתר נטפליקס "אין כעסקי השעשועים", באתר AllMovie (באנגלית) "אין כעסקי השעשועים", באתר Rotten Tomatoes (באנגלית) "אין כעסקי השעשועים", תסריט הסרט באתר Scripts.com (באנגלית) "אין כעסקי השעשועים", באתר Prime Video (באנגלית) "אין כעסקי השעשועים", במסד הנתונים הקולנועיים KinoPoisk (ברוסית) קדימון לאין כעסקי השעשועים, באתר יוטיוב פתיחה וסיום של אין כעסקי השעשועים, באתר יוטיוב Alexander's Ragtime Band בסגנונות שונים, באתר יוטיוב מלח אינו מלח אם אין לו כתובת קעקע - אתל מרמר ומיצי גיינור, באתר יוטיוב גל חום בביצוע מרילין מונרו, באתר יוטיוב אין כעסקי השעשועים, באתר יוטיוב
Hold On (שיר של ג'סטין ביבר)

Hold On (בעברית: תחזיקי מעמד) הוא שיר של הזמר הקנדי ג'סטין ביבר מתוך אלבום האולפן השישי שלו, Justice. השיר יצא לאור כסינגל רשמי מתוך האלבום ב-5 במרץ 2021. הוא נכתב על ידי ביבר, אלי טמפוסי וג'ון בליון והופק על ידי אנדרו ואט ולואי בל. הוא דורג בעשירייה הראשונה ב-12 מדינות ברחבי העולם והגיע למקום הרביעי במצעד הבילבורד גלובל 200. אמזון מיוזיק דירגו את השיר במקום הראשון ברשימתם "השירים באנגלית החמים ביותר לשנת 2021", ואת ביבר ל"אמן הבינלאומי הטוב ביותר". הווידאו קליפ הנלווה לשיר הועלה לערוץ היוטיוב של ביבר בשידור חי ב-5 במרץ בחצות אותו היום. בקליפ, שבויים על ידי קולין טילי, נראה ביבר יחד עם השחקנית הטיוואנית-אמריקנית כריסטין קו, כשהם מגלמים מעין סרט דרמה כשבן זוג (ביבר) מגלה אצל בת זוגו (קולין טילי) מחלה סופנית, ושודד בנק על מנת לממן את הטיפולים. הקליפ מתחיל במרדף של השוטרים אחרי ביבר. הקליפ מסתיים כשביבר מחבק את כריסטין קו בחדר בית חולים. נכון ליוני 2022 מונה הצפיות של הקליפ עומד על למעלה מ-83,561,000 צפיות ביוטיוב. ג'סטין ביבר - שירה, כתיבה, שירת רקע אנדרו ואט - הקלטה, כתיבה, הפקה, שירת רקע, בס, גיטרה לואי בל - כתיבה, הפקה, שירת רקע, תכנות עלי טמפוזי – כתיבה, שירת רקע ג'ון בליון - כתיבה, שירת רקע לואיס בונפה - כתיבה וולטר דה בקר - כתיבה קולין לאונרד - מאסטרינג ג'וש גודווין - מיקסינג היידי וואנג – עוזרת מיקסינג דווין נאקאו - הקלטה פול למאלפה - הקלטה מידע על הסינגל "Hold On" באתר מיוזיק בריינז מילות השיר "Hold On" באתר Genius סרטון השיר "Hold On" באתר יוטיוב "Credits / Hold On / Justin Bieber", טיידל @amazonmusic Ranked @justinbieber The #1 TOP INTERNATIONAL ARTIST of 2021.. 🔥🔥🙏 🙏, www.instagram.com אבן מתגלגלת, באתר הרולינג סטון Justin Bieber - Hold On, סרטון בערוץ "JustinBieberVEVO", באתר יוטיוב (אורך: 05:09) קרדיטים, באתר טיידל, דרוש מנוי (באנגלית)
The Movie Song Album

The Movie Song Album (בעברית: "אלבום שירי הסרט") הוא האלבום ה-22 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור ב-31 בינואר 1966, לאחר שהוקלט בחודשים ספטמבר–דצמבר אשתקד. האלבום מורכב משירים שהופיעו בסרטי קולנוע וטלוויזיה. לימים תיאר בנט את The Movie Song Album כאלבום האהוב עליו ביותר. ג'וני מנדל, מנהלו המוזיקלי של בנט באותה העת, הפיק לצד ניל הפטי וקווינסי ג'ונס את האלבום. ברצועות "Samba de Orfeu" ו-"The Gentle Rain" ניגן לואיז בונפה את צלילי הגיטרה במנגינה. שלושת הפסנתרנים, לו לוי, ג'ימי רולס וטומי פלנגן, ניגנו יחדיו ברצועה אחת באלבום גם כן. הקלטת השיר "The Shadow of Your Smile", שנכללה באלבום, זכתה בפרס גראמי לשיר השנה בטקס של 1966. בנט ביצע את השיר בטקס האוסקר ה-38, שם בפרס אוסקר לשיר המקורי הטוב ביותר. מידע על האלבום The Movie Song Album באתר MusicBrainz מידע על האלבום The Movie Song Album באתר AllMusic האלבום The Movie Song Album באתר Discogs האלבום The Movie Song Album באתר ספוטיפיי Tony Bennett.com Bennett, The Good Life, pp. 186-187. The Billboard 200
A Time for Love (אלבום של טוני בנט)

A Time for Love הוא אלבום הלהיטים של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-29 באוגוסט 1966, לאחר שהוקלט בין השנים 1960–1965. האלבום מורכב משירים שהוקלט על ידי בנט ולא יצאו לאור באופן מסחרי. A Time for Love הגיע למקום ה-68 במצעד הבילבורד 200. מידע על האלבום A Time for Love באתר MusicBrainz מידע על האלבום A Time for Love באתר AllMusic האלבום A Time for Love באתר Discogs Tony Bennett A Time for Love
דיוויזיית תכאוור ה-58 משאהרוד

דיוויזיית תכאוור ה-58 משאהרוד או דיוויזיית "זולפיקאר" (בפרסית: لشگر تکاور ۵۸ ذوالفقار شاهرود) היא דיוויזיית תכאוור (כוחות מיוחדים) של כוחות היבשה של צבא הרפובליקה האסלאמית של איראן, שבסיסה בשאהרוד, שבפרובינציית סמנאן. דיוויזיית זולפיקאר ה-58 הוקמה בשנת 1979 ומפקדה הראשון היה תא"ל יג'וב עליארי. השם זולפיקאר על שם החרב של עלי איבן אבי טאליב. לדיוויזיה יש כיום 3 בריגדות עצמאיות הנקראות; בריגדת הסיירים 158 בשרוד, בריגדת הסיירים 258 בקאלטה חיג' ובריגדה המוצבת בדרצינין בעיר מהדי שאהר, חטיבות אלו שולטות בשני נתיבי תחבורה צפונה לגולסטן ומזרחה למשהד. מדיה וקבצים בנושא דיוויזיית תכאוור ה-58 משאהרוד בוויקישיתוף Zulfiqar, frontend (באנגלית) ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.